ฝังยาคุยมาได้ 1 เดือนแล้ว เป็นประจำเดือนมา2อาทิตย์ เข้าอาทิตย์ที่3แล้วจะ มีปัญหาอะไรมั้ยค่ะ แต่ปกติก็เป็นคนประจำเดือนมามากอยู่แล้ว
สวัสดีค่ะ การใช้ยาคุมแบบฝังคุมกำเนิดนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%การใช้ยาคุมประเภทนี้อาจเกิดผลข้างเคียงเช่นทำให้เลือดประจำเดือนมาไม่สม่ำเสมอหรือไม่มา หรือมีเลือดออกผิดปกติทางช่องคลอดได้แต่อย่างไรก็ตาม เลือดไม่ควรมามากต่อเนื่องเกิน 1 สัปดาห์ขึ้นไป กรณีนี้จะเรียกว่าเป็นเลือดออกผิดปกติทางช่องคลอด ซึ่งอาจมีสาเหตุต่างๆเช่นเนื้องอกมดลูก เนื้องอกปากมดลูก หรือการติดเชื้อในช่องคลอดหรือปากมดลูก ภาวะการแข็งตัวของเลือดผิดปกติ แนะนำการไปพบแพทย์เพื่อตรวจหาสาเหตุที่แน่ชัดต่อไป ตอนนี้งดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง